
[bookmark: _Toc1017933363]1. Cyflwyniad: 
Cenhadaeth Archifau Gwent yw casglu cofnodion newydd, sicrhau eu cadwedigaeth ar gyfer y dyfodol a sicrhau eu bod ar gael er mwyn i’r cyhoedd ymgynghori â nhw’n ehangach. Wrth dderbyn deunyddiau newydd, mae Archifau Gwent yn gofyn i bob rhoddwr/adneuwr lenwi ffurflen Gytundeb yr Archif. 
Mae'r ddogfen hon yn esbonio pob adran ar ffurflen Gytundeb yr Archif ac yn egluro'r telerau y mae Archifau Gwent yn derbyn dogfennau archifol oddi tanynt. Mae'r telerau hyn hefyd yn cynnwys ymrwymiadau'r Rhoddwr/Adneuwr ac Archifau Gwent.
Os oes unrhyw beth yn aneglur o hyd, mae croeso i chi gysylltu ag Archifau Gwent cyn rhoi eich cofnodion i Archifau Gwent neu adneuo eich cofnodion gydag Archifau Gwent - enquiries@gwentarchive.gov.uk 

[bookmark: _Toc47177501]2. Diffiniadau: 
Yn y ddogfen hon a ffurflen Gytundeb yr Archif mae yna dermau ac rydym yn sylweddoli y gallent edrych neu swnio fel jargon. Mae'r adran hon yn rhoi'r diffiniadau ar gyfer y termau hynny
Archifau: cofnodion gwreiddiol sydd wedi'u dewis er mwyn sicrhau eu cadwedigaeth barhaol oherwydd eu gwerth parhaus.
Adneuo (Benthyg): trosglwyddir gwarchodaeth archifau/cofnodion a'r cyfrifoldeb amdanynt yn barhaol i Archifau Gwent, tra bod yr adneuwr yn cadw perchnogaeth gyfreithiol. 
Adneuwr: unigolyn neu sefydliad sy'n adneuo archifau/cofnodion gydag Archifau Gwent.
Amnewidyn: unrhyw gopi o gofnod gwreiddiol, waeth beth fo'r cyfrwng. (Gall hyn gynnwys: llungopïau, sganiau digidol, microffilmiau, ayb.).
Caffael: sut mae Archifau Gwent yn cael gafael ar gofnodion, boed trwy Rodd, Trosglwyddiad neu Adneuo.
Cofnodion:  gwybodaeth ar gofnod mewn unrhyw gyfrwng a grëwyd neu a gafwyd ac a gynhaliwyd gan sefydliad neu unigolyn wrth drafod busnes. Sylwer: nid yw pob cofnod yn archif; mae rhai cofnodion yn cael eu defnyddio'n gyfredol/lled-gyfredol.
Cofnodion digidol: Gall hyn gynnwys cofnodion sy'n ddigidol-anedig a chofnodion wedi'u digido o gofnodion papur.
Rheolydd Data: mae Archifau Gwent yn cadw cofnodion gan sefydliadau gwahanol ac yn gweinyddu mynediad at y cofnodion hynny. Mewn rhai achosion, sefydliad allanol fydd yn gwneud y prif benderfyniadau, e.e. bydd mynediad at rai cofnodion ysgolion yn gyfrifoldeb ar yr awdurdod lleol perthnasol yn hytrach nag Archifau Gwent.
Rhodd:  trosglwyddo perchnogaeth dros archif/gofnodion yn barhaol. Mae hawliau cyfreithiol, a hynny'n hawliau ffisegol a deallusol (lle maent yn eiddo i'r rhoddwr) yn cael eu trosglwyddo'n awtomatig i Archifau Gwent. Gall rhoddion hefyd gynnwys cymynroddion a phwrcasu. 
Rhoddwr:  Unigolyn neu sefydliad sy'n rhoi, yn cymynroddi neu'n gwerthu archifau/cofnodion i Archifau Gwent.
Trosglwyddo:  Gall cofnodion gael eu trosglwyddo i Archifau Gwent gan un o'i 5 rhiant-awdurdod

[bookmark: _Toc986362574]3. Ffurflen Gytundeb yr Archif:
Mae'r adran hon yn manylu ar yr hyn y mae angen i roddwyr / adneuwyr ei gynnwys ar y ffurflen.

Pennawd:
[image: ]
Gadewch yn wag os gwelwch yn dda. Bydd Archifau Gwent yn llenwi'r adran hon.
Rhif Derbyn: rhoddir rhif unigryw i bob cofnod newydd neu gasgliad newydd o gofnodion sy'n dod i law.  Byddwch yn cael y Rhif Derbyn hwn yn rhan o Dderbynneb ar wahân, y mae Archifau Gwent yn ei chyhoeddi yn dilyn y rhodd/adnau ffisegol.
Dyddiad: dyma'r dyddiad y mae Archifau Gwent yn cael y casgliad yn ffisegol ac yn ei dderbyn.

Manylion Cyswllt
[image: ]
Gall Archifau Gwent dderbyn archifau gan unigolion neu sefydliadau. 
Os yw'r casgliad yn cael ei roi/adneuo i Archifau Gwent gan unigolyn, yna maent yn llenwi'r ffurflen ar eu rhan eu hunain.
Os yw'r casgliad yn cael ei adneuo gydag Archifau Gwent gan rywun sy'n cynrychioli sefydliad/grŵp/cymdeithas, yna mae gofyn llenwi’r ffurflen ar ran y sefydliad. Bydd angen tystiolaeth ar Archifau Gwent hefyd fod ganddynt yr hawl i wneud hynny, e.e. llythyr awdurdodi gan brif swyddog fel Cadeirydd y sefydliad hwnnw neu gopi o gofnodion yn cadarnhau'r adnau.
Gellir gofyn am brawf ID ffotograffig gan yr unigolyn sy'n adneuo'r casgliad.
Hanes y Casgliad: Mae'r adran hon yno i'r adneuwr roi hanes perchnogaeth y casgliad: ble/gyda phwy mae'r cofnodion wedi cael eu cadw ers iddynt gael eu creu. 

Manylion y cofnodion
[image: ]
Disgrifiad o'r cofnodion: Mae Archifau Gwent yn gofyn am drosolwg o'r hyn sy'n cael ei drosglwyddo, gan gynnwys mathau o gofnodion, ystod y dyddiadau a niferoedd. e.e. Llyfrau cofnodion Sefydliad y Merched Gofilon, 1922-1974, 6 chyfrol.
Statws y cofnodion: rhaid ticio un o'r canlynol:
· Rhodd: mae'r casgliad yn dod yn eiddo i Archifau Gwent

· Adneuo: mae Archifau Gwent yn gofalu am y casgliad ac yn ei weinyddu; fodd bynnag, yr Adneuwr sy'n cadw perchnogaeth

· Trosglwyddo: Archifau Gwent yw'r ystorfa swyddogol ar gyfer y 5 awdurdod lleol yr ydym yn eu gwasanaethu. Dylid trosglwyddo cofnodion archifol y rhain i Archifau Gwent
(Mae Adran 4 yn archwilio'r telerau hyn yn fanylach, ynghyd ag ymgymeriadau Archifau Gwent a'r Adneuwr).

Mae Archifau Gwent yn derbyn cofnodion digidol. Nodwch a yw unrhyw elfen o'r adnau ar fformat digidol. Yn y rhan fwyaf o achosion, efallai y byddwch yn gallu lanlwytho adneuon digidol (llai na 50 Gigabeit) i'n system, o'ch cartref; bydd Archifau Gwent yn anfon templed atoch a chyfarwyddiadau ynghylch sut i gwblhau'r broses hon. Lle nad yw hyn yn bosibl, rhowch wybod i Archifau Gwent:
· Faint o Gigabeits yw'r cofnodion 
· Os ydynt dros 50 Gigabeit, ym mha gyfrwng y mae'r cofnodion yn cael eu cadw, e.e. a ydyn nhw ar gof bach neu ar ddyfais arall


Mae Polisi Casgliadau’r Archif: archivecollections2025vcymraeg.docx yn cyflwyno'r meini prawf yr ydym yn derbyn / gwrthod cofnodion oddi tanynt. Ar adegau, ar ôl i ni fynd trwy dderbyniad, efallai y byddwn yn darganfod bod yna eitemau sy'n disgyn y tu allan i hyn, ac ni fyddwn yn eu cadw. Mae angen i Archifau Gwent wybod beth i'w wneud gydag eitemau na fyddwn ni eisiau eu cadw:
Os yw unrhyw un o'r cofnodion yn disgyn y tu allan i Bolisi Casgliadau'r Archif, nodwch a ddylai'r rhain:
· Gael eu dychwelwyd i'r Adneuwr: gall adneuwyr gasglu eu cofnodion.

· Gael eu dinistrio: bydd Archifau Gwent yn dinistrio eitemau'n briodol, e.e. trwy Wastraff Cyfrinachol. Mae dinistrio yn weithred na ellir ei hadfer, felly dim ond os yw'n cael ei hawdurdodi gan yr adneuwr y bydd yn cael ei hystyried.
Os yw'r eitem(au) a gynigir i Archifau Gwent yn disgyn y tu allan i Bolisi Casgliadau'r Archif ond gallent fod yn berthnasol i sefydliad fel Archif Sirol arall neu Amgueddfa leol, yna bydd Archifau Gwent yn helpu i adnabod derbynwyr posibl.

Diogelu Data

A yw unrhyw un o'r cofnodion yn destun mynediad cyfyngedig neu unrhyw amodau arbennig eraill?
A yw'r cofnodion yn cynnwys gwybodaeth sensitif neu bersonol am unigolion byw y gellid eu hadnabod trwyddi, er enghraifft cyfeiriadau, gwybodaeth am iechyd, a fyddai'n dod o dan y Ddeddf Diogelu Data (2018)?
Nod Archifau Gwent yw sicrhau bod y cofnodion y mae'n eu casglu ar gael ar gyfer ymgynghoriad cyhoeddus ehangach. Fodd bynnag, mae angen i Archifau Gwent sicrhau nad yw'n cyfaddawdu ar ddata personol unigolion byw.
Pan fo'n hysbys, dylai'r rhoddwr/adneuwr roi gwybod i Archifau Gwent ar adeg y rhodd/adnau am unrhyw wybodaeth sensitif neu bersonol yn y cofnodion. Pan fydd archifwyr yn darganfod y wybodaeth hon wedyn, byddant yn cyfyngu mynediad yn unol â deddfwriaeth.

(Edrychir yn fanylach ar hyn yn adran 5 yn y ddogfen hon)

Hawlfraint y cofnodion

Mae'r adran hon yn trafod hawlfraint. Fel arfer, y sawl sydd wedi creu'r ddogfen sydd â'r hawlfraint ac nid perchennog y ddogfen. E.e. os ydych chi a rhywun arall wedi cyfnewid nifer o lythyron, efallai y byddwch chi'n berchen ar y llythyron a gawsoch chi, ond os yw rhywun arall wedi eu hysgrifennu yna bydd yr unigolyn hwnnw yn dal i fod yn berchen ar yr hawlfraint.
Mae hawlfraint yn bwnc cymhleth, e.e. nid oes hawlfraint ar bob dogfen; neu, weithiau mae hawlfraint yn eiddo i etifedd y crëwr. Felly, lle rydych chi'n gwybod, hyd eithaf eich gwybodaeth, cadarnhewch a ydych chi'n berchen ar yr hawlfraint ai peidio. Mae staff Archif Gwent yn hapus i drafod unrhyw gwestiynau sydd gennych a rhoi cyngor ynglŷn â hawlfraint.
Os ydych chi'n credu eich bod chi'n berchen ar yr hawlfraint, yna gofynnwn i chi hefyd gadarnhau a ydych chi'n:
· Trosglwyddo'r hawlfraint i Archifau Gwent: mae hyn yn golygu y bydd yr hawlfraint bellach yn eiddo i Archifau Gwent

· Cadw'r hawlfraint ac yn hapus i dderbyn ceisiadau i gyhoeddi

· Cadw'r hawlfraint ond eisiau i Archifau Gwent drafod unrhyw geisiadau i gyhoeddi. (Weithiau bydd ymchwilydd eisiau defnyddio delwedd o ddogfen wreiddiol mewn cyhoeddiad. Mae hyn yn ceisio cadarnhau a hoffech i'r ymchwilydd gysylltu'n uniongyrchol â chi neu fynd trwy Archifau Gwent).

Cadwraeth
[image: ]
Mae rhai o'r dogfennau sy'n ein cyrraedd ni mewn cyflwr gwael. Efallai y bydd angen i'n Cadwraethwr drin y rhain, e.e. sefydlogi dogfennau papur gyda phapur tisw Japaneaidd a glud past starts gwenith. Mae triniaethau fel hyn yn sicrhau y gall ymchwilwyr ddefnyddio eitem ac yn lleihau'r potensial o ddifrod pellach.



Dirprwyon
[image: ]
Mewn rhai achosion, bydd Archifau Gwent eisiau rhoi mynediad i'r wybodaeth sydd mewn dogfen ond ni fydda am beryglu gwneud niwed iddi. Er enghraifft, efallai y byddwn ni eisiau gwneud copi wedi'i ddigido o ddogfen fregus, a bydd ar gael i gwsmeriaid yn lle'r gwreiddiol. Byddai hyn yn atal triniaeth ormodol a difrod pellach i'r ddogfen wreiddiol honno.

Yn yr adran hon rydym yn gofyn am eich caniatâd i wneud hynny.

Cytundeb
[image: ]
Dyma lle rydych chi'n llofnodi eich bod yn cytuno i'r telerau; ac rydyn ni'n gwrthlofnodi.

Adran am gefndir:
[image: ]
Mae hyn yn caniatáu i chi ychwanegu unrhyw beth arall sydd ddim ar ffurflen Gytundeb yr Archif, e.e. unrhyw gefndir a/neu hanes am sefydliad, unigolyn neu deulu.




[bookmark: _Toc799916425]4. Adran Gyfreithiol:
Trwy lofnodi'r cytundeb hwn, mae angen i'r rhoddwr/adneuwr fod yn ymwybodol o'r hyn y maent yn cytuno iddo. Mae adran 4 yn amlinellu diffiniadau yn fanylach ynghyd ag ymgymeriadau'r adneuwr ac Archifau Gwent.

[bookmark: _Toc2027994302]4.1 Ffyrdd o Gaffael:
[bookmark: _Toc103451910][bookmark: _Toc84487539]4.1.1 Adneuo 
4.1.1.1 Ystyr "Adneuwr" yw unrhyw unigolyn neu sefydliad sy'n adneuo cofnodion, neu eu hetifedd cyfreithiol, cynrychiolydd personol neu olynydd o ran teitl.
4.1.1.2 Ystyr "adneuo" yw bod y sawl a enwir ar ffurflen Gytundeb yr Archif sydd wedi'i llofnodi, fel yr adneuwr, wedi rhoi'r cofnodion a restrir ar y cytundeb hwnnw yng ngofal Archifau Gwent. Nid yw hyn yn newid perchnogaeth y cofnodion mewn unrhyw ffordd nac yn effeithio fel arall arni. 
4.1.1.3 Ystyrir bod yr Adneuo am gyfnod amhenodol, oni bai fod Archifau Gwent a'r adneuwr wedi cytuno ar drefniant gwahanol adeg adneuo.
4.1.1.4 Derbynnir pob cofnod ymhob ffydd. Ystyrir bod gan yr adneuwr hawl i adneuo'r cofnodion, naill ai fel perchennog neu asiant, a bydd gofyn iddynt brofi eu hawl i adneuo'r cofnodion i foddhad Archifau Gwent. Yn achos sefydliad, gall hyn gynnwys llythyr gan brif swyddog, neu gopi o gofnodion sy'n cadarnhau hyn.
4.1.1.5 Gall yr Adneuwr hawlio'r cofnodion yn ôl o dan y telerau a bennir yn Adrannau 4.2.5 a 4.2.6 yn y ddogfen hon.
4.1.1.6 Mae Archifau Gwent yn cadw'r hawl, naill ai adeg adneuo neu ar ôl hynny, i gael gwared ar unrhyw gofnodion sydd y tu allan i Bolisi Casgliadau'r Archif. Gyda chydsyniad yr adneuwr, byddant naill ai'n cael eu dychwelyd i'r adneuwr, eu trosglwyddo i le adneuo mwy priodol neu eu dinistrio'n gyfrinachol. 

[bookmark: _Toc810216452]4.1.2 Rhoi
4.1.2.1 Gellir rhoi cofnodion sydd eisoes ar fenthyg, neu eu gwneud yn destun cymynrodd i Archifau Gwent ar unrhyw adeg.
4.1.2.2 Derbynnir pob cofnod ymhob ffydd. Efallai y gofynnir i'r Rhoddwr brofi eu hawl i roi cofnodion i Archifau Gwent.
4.1.2.3 Bydd y Rhoddwr ar adeg y Rhodd yn llofnodi ffurflen Gytundeb yr Archif, a bydd y cofnodion yn cael eu trosglwyddo i berchnogaeth Archifau Gwent. 
4.1.2.4 Mae cofnodion a roddir i Archifau Gwent yn dod yn eiddo i Archifau Gwent. Ni ellir eu troi'n adneuon na'u tynnu'n ôl oddi wrth Archifau Gwent.

[bookmark: _Toc888185482]4.1.3 Trosglwyddo
4.1.3.1 Archifau Gwent yw'r archif swyddogol ar gyfer ei hawdurdodau cyfansoddol: Cyngor Bwrdeistref Sirol Blaenau Gwent, Cyngor Bwrdeistref Sirol Caerffili (hen ardal Cyngor Bwrdeistref Islwyn), Cyngor Sir Fynwy, Cyngor Dinas Casnewydd a Chyngor Bwrdeistref Sirol Torfaen. 

[bookmark: _Toc801674834]4.2 Ymgymeriadau'r Adneuwr
4.2.1 Cyfrifoldeb yr Adneuwr yw hysbysu Archifau Gwent os oes unrhyw newid yn enw a/neu gyfeiriad yr Adneuwr a/neu berchennog y cofnodion. Ni fydd Archifau Gwent yn derbyn cyfrifoldeb am unrhyw ganlyniadau a allai godi wrth fethu â rhoi gwybod am newidiadau o'r fath. Mae hyn yn bwysig gan y gallai fod angen i Archifau Gwent gysylltu â'r adneuwr yn y dyfodol, e.e. os bydd y berchnogaeth yn cael ei throsglwyddo (trwy gymynrodd/werthu); neu, os yw'r adneuwr yn rheolydd data ar gyfer y cofnodion a adneuwyd.
4.2.2 Er bod adeilad Archifau Gwent wedi'i yswirio, nid yw Archifau Gwent yn yswirio casgliadau sydd yn ei ofal. Os yw adneuwyr yn dymuno yswirio eu casgliad(au) yn annibynnol ac ar eu cost eu hunain, yna maent yn gwbl rhydd i wneud hynny.
Sylwch fod Archifau Gwent yn cymryd camau lliniaru i ddiogelu'r cofnodion sydd yn ei ofal:
· Mae cofnodion yn cael eu storio mewn ystafelloedd diogel wedi'u cloi lle mae'r amgylchedd yn cael ei reoli yn unol â BS 4971:2017
· Mae cofnodion mewn ystafelloedd diogel yn cael eu rhoi mewn pecynnau di-asid
· Dim ond ymchwilwyr sydd wedi cofrestru gyda chynllun Cerdyn yr Archif, neu system gofrestru fewnol Archifau Gwent ei hun, sy'n cael ymgynghori â'r cofnodion
· Dim ond mewn amgylchedd wedi'i reoli y mae cofnodion ar gael i'w harchwilio, a bydd staff yn goruchwylio'r defnydd o'r cofnodion hynny, gan gynnwys sicrhau eu bod y cael eu trafod yn gywir a'u bod yn ddiogel
· Mae cofnodion yn destun llwybr archwilio o ran pwy sy'n defnyddio pa ddogfen, trwy system gyhoeddi dogfennau

Cyfrifoldeb yr adneuwr yw gwirio a yw unrhyw un/rai o'r camau lliniaru uchod yn effeithio ar delerau unrhyw bolisi yswiriant ar gyfer eu cofnodion.

4.2.3 Bydd y sefydliadau sydd wedi creu'r cofnodion a adneuwyd/drosglwyddwyd i Archifau Gwent (a'u holynwyr) yn parhau i fod yn Rheolwyr Data ar gyfer y cofnodion hynny. Bydd yr adneuwr ac Archifau Gwent yn cytuno sut y bydd ceisiadau am ddata o gofnodion dan gyfyngiad yn cael eu prosesu.
4.2.4 Er boddhad Archifau Gwent, efallai y bydd yn ofynnol i'r Adneuwr ddarparu tystiolaeth fod ganddynt yr awdurdod i adneuo cofnodion a'u tynnu'n ôl wedyn.
 
4.2.5 Caiff yr Adneuwr dynnu’r archifau a adneuwyd ganddo yn ôl. Bydd gofyn cyflwyno'r cais yn ysgrifenedig gan roi manylion yr eitemau o’r archif y maent am eu tynnu'n ôl ac am ba hyd. Oni bai y cytunwyd fel arall ar y pwynt adneuo, bydd angen o leiaf 15 niwrnod gwaith ar Archifau Gwent i brosesu'r cais, e.e. i ganiatáu i asesiadau cadwraeth gael eu cynnal. Nid yw Archifau Gwent yn derbyn unrhyw atebolrwydd am golli neu ddifrodi cofnodion tra byddant yn cael eu tynnu'n ôl.

4.2.6 Gall yr Adneuwr hefyd dynnu ei gofnodion yn ôl yn barhaol. Bydd yn dilyn yr un gweithdrefnau ag yn adran 4.2.5 ac os tynnwyd y cofnodion yn ôl dros dro gall newid hynny i fod yn barhaol. Os bydd archifau'n cael eu tynnu'n ôl yn barhaol, mae Archifau Gwent yn cadw'r hawl i godi ffioedd i dalu am gostau storio, catalogio a chadwraeth.

[bookmark: _Toc190332077]4.3 Ymgymeriadau Archifau Gwent
[bookmark: _Toc1265198957]4.3.1 Cadwedigaeth
4.3.1.1 Bydd y cofnodion yn cael eu storio yn ystafelloedd diogel Archifau Gwent. Byddant yn cael eu storio mewn amodau amgylcheddol sy'n cydymffurfio â BS4971: 2017, y Safon ar gyfer Cadwraeth a Gofal Casgliadau Archifau a Llyfrgelloedd. Gweler Polisi Gofalu am Gasgliadau a Chadwraeth Casgliadau Archifau Gwent am yr egwyddorion sy'n arwain gweithgarwch cadwedigaeth y gwasanaeth: collectionscareandconservationvcym.docx
4.3.1.2 Bydd Archifau Gwent yn cymryd pob cam rhesymol i gadw'r cofnodion rhag cael eu difrodi, eu colli neu eu dwyn ond ni fydd fel arall yn atebol, y tu hwnt i hyn, i'r adneuwr, am unrhyw ddifrod i gofnodion, eu colli neu eu dwyn, yn ystod y cyfnod adneuo.
4.3.1.3 Gellir pecynnu cofnodion, eu cadw, eu rhwymo o'r newydd, neu wneud triniaethau pellach ar eu cyfer os bydd Archifau Gwent yn credu bod hynny’n angenrheidiol er budd cadwedigaeth.
4.3.1.4 Wrth roi cyfeirnodau unigryw i ddogfennau unigol, gall staff yn Archifau Gwent ysgrifennu'r rhain ar y ddogfen mewn pensil.
4.3.1.5 Bydd cofnodion digidol yn cael eu storio ar System Gadwedigaeth Ddigidol Preservica. Mae Archifau Gwent yn cadw'r hawl i storio, archifo, copïo neu fudo'r gwrthrych digidol / gwrthrych gwybodaeth at ddibenion cadwedigaeth, er mwyn sicrhau ei fod yn hygyrch yn y dyfodol. Mae rhagor o wybodaeth yn y Polisi Cadwraeth Ddigidol.

[bookmark: _Toc1485024169]4.3.2 Catalogio
4.3.2.1 Cyhoeddir ffurflen Gytundeb yr Archif yn awtomatig ynghyd â'r Telerau Adneuo hyn ar gyfer unrhyw archifau a adneuwyd/roddwyd i Archifau Gwent. Rhoddir derbynneb ffurfiol o fewn 10 diwrnod i dderbyn y cofnodion.
4.3.2.2 Bydd y cofnodion yn cael eu catalogio yn unol â Chynllun Blaenoriaethu Archifau Gwent ar gyfer catalogio cofnodion sydd ar gadw ganddo, ac yn unol â Llawlyfr Casgliadau Archifau Gwent, sy'n cadw at y safonau cyfredol ar gyfer catalogio casgliadau archifol. 
4.3.2.3 Mae Archifau Gwent yn cadw'r hawl i ofyn i'r Adneuwr neu'r Rhoddwr ddarparu rhestr o gynnwys y cofnodion.
4.3.2.4 Bydd Archifau Gwent yn sicrhau bod y catalog a roddir ar gael ar-lein. Bydd yn cael ei roi ar gatalog ar-lein Archifau Gwent: Catalog Archifau Gwent, yn ogystal â phyrth Archives Hub:  Hafan – Archives Hub a Discovery: Discovery | The National Archives.

[bookmark: _Toc624218113]4.3.3 Mynediad
4.3.3.1 Bydd cofnodion (gan gynnwys cofnodion digidol-anedig ac amnewidion (digidol)) ar gael i gwsmeriaid at ddibenion ymchwil, yn rhad ac am ddim, yn Archifau Gwent, yn ystod yr oriau agor a hysbysebir ac yn unol â Rheolau Ystafell Ymchwil Archifau Gwent, yn amodol ar unrhyw eithriadau y cytunwyd arnynt yn 4.2.3.  Gellir darparu amnewidion mewn amrywiaeth o ffyrdd gan gynnwys trwy'r rhyngrwyd mewn partneriaeth â sefydliadau eraill, yn amodol ar hawlfraint, neu oni bai y cytunwyd yn wahanol adeg adneuo.
4.3.3.2 Gellir gosod cyfyngiadau ar fynediad y cyhoedd i gofnodion unigol oherwydd anghenion cadwedigaeth neu er mwyn sicrhau cydymffurfiaeth â'r ddeddfwriaeth berthnasol, gan gynnwys GDPR (Rheoliad Cyffredinol ar Ddiogelu Data)
4.3.3.3 Rhoddir copïau unigol o ddogfennau i gwsmeriaid dim ond pan fo hynny'n gyson â diogelwch y cofnodion ac mewn ffordd sy'n cydymffurfio â'r gyfraith hawlfraint gyfredol.

4.3.3.4 Os yw ymchwilydd yn dymuno defnyddio copïau o gofnodion Archifau Gwent mewn cyhoeddiad neu ddarllediad, yna nhw sydd â'r cyfrifoldeb o glirio'r hawlfraint. Byddant hefyd yn talu ffi briodol i Archifau Gwent am ddefnyddio'r cofnodion. Manylir ar y rhain yn nogfen Gwasanaethau a Thaliadau Archifau Gwent, sydd ar gael ar  Ffioedd A Thaliadau | Archifau Gwent 
4.3.3.5 Dim ond gyda chaniatâd ysgrifenedig yr Adneuwr y bydd cofnodion a adneuwyd yn cael eu benthyg i drydydd parti.
4.3.3.6 Yn amodol ar ystyriaeth briodol i ddiogelwch a chadwedigaeth, gellir symud archifau/cofnodion dros dro o'u man cadw arferol yn ôl disgresiwn Archifydd neu Gadwraethwr. Pan symudir y cofnodion dros dro o Archifau Gwent, gofynnir am gydsyniad yr adneuwr.
4.3.3.7 Yn ôl disgresiwn yr Archifydd Sirol neu un o'r Uwch-archifwyr, gall staff wirio cofnodion am wybodaeth pan ofynnir i'r Adneuwr iddynt wneud hynny. Am ymholiad cyflym, ni fydd tâl am y gwasanaeth hwn.  Fodd bynnag, bydd ffioedd arferol yn berthnasol, os:
· Nad yw'r cais yn dod yn uniongyrchol gan yr Adneuwr
· Mae'r wybodaeth yn cael ei rhoi i drydydd parti
· Mae'r cais yn cymryd gormod o amser

4.3.3.8 Ni chodir tâl ar adneuwr i dynnu ffotograffau o'i gofnodion ei hun yn Ystafell Ymchwil Archifau Gwent.

[bookmark: _Toc977399384]5. Diogelu Data
5.1  Bydd cofnodion sy'n cynnwys gwybodaeth sensitif neu bersonol am unigolion byw y gellid eu hadnabod, er enghraifft cyfeiriadau, gwybodaeth am iechyd, a fyddai'n dod o dan Ddeddf Diogelu Data (2018), ar gau i'r cyhoedd. Gweler Canllawiau i Gyfnodau Mynediad Archifau Gwent am enghreifftiau: accessperiods_2025_03_27_cymraeg.docx
5.2  Bydd gan Wrthrych Data, neu rywun sy'n gweithredu ar eu rhan, hawl i'w data eu hunain yng nghofnodion Archifau Gwent. Bydd hyn yn cael ei drin fel Cais am Fynediad at Ddata gan y Testun. Fel y manylir yn adran 2, mewn rhai achosion, bydd y Rheolydd Data (y prif benderfynwr) yn sefydliad allanol.
5.3 Er y bydd Archifau Gwent yn ymdrechu i gadw at unrhyw gyfyngiadau mynediad y cytunwyd arnynt, mae'r rhoddwr/adneuwr yn deall ac yn cydnabod y gallai fod yn ofynnol i Archifau Gwent, fel gwasanaeth cyhoeddus, ddarparu gwybodaeth sydd yn yr archifau/cofnodion o dan Ddeddf Rhyddid Gwybodaeth 2000.
5.4 Am rôl y Rheolydd Data, gweler 4.2.3
5.5 Cyfyngir mynediad at fanylion y rhoddwr/adneuwr i staff yn Archifau Gwent. Ni fydd manylion personol yn cael eu datgelu i drydydd parti nac yn ymddangos mewn unrhyw restri cymorth cyhoeddus onid yw'r rhoddwr/adneuwr wedi cydsynio i hynny. Bydd Archifau Gwent fel arfer yn cadw gwybodaeth bersonol y rhoddwr/adneuwr yn barhaol. Gweler Polisi Preifatrwydd Archifau Gwent: Polisi Preifatrwydd | Archifau Gwent
Ysgrifennwyd y telerau hyn ym mis Awst 2026 a byddant yn cael eu hadolygu'n flynyddol neu ynghynt os bydd yr amgylchiadau'n gofyn am hynny.

Defvddiwch y dudalen hon ar gyfer cefndir sefvdliadol, hanes gweinvddol ac wnrinw wybodaeth
avffredinol arall am yr adnau.

6. Dirprwyon

A ydych yn rhoi caniatad i Archifau Gwent gymryd copiau a'u rhannu mewn ymgynghorid cyhoeddus yn
hytrach na defnyddio’r rhai gwreiddiol, os oes angen, er mwyn diogelu’r gwreiddiol? Ydw / Nac ydw

1. Manylion cyswilt y Rhoddwr / Adneuwr

Teitl:

Enw(au) cyntaf:

Cyfenw:

Cyfeiriad Post:

E-bost:

Ffon:

Enw a manylion cyswllt y sefydliad (os yw'n berthnasol):

Caniatad a roddwyd

Hanes y casgliad:

5. Cadwraeth

Er mwyn diogelu'r gwreiddiol, a ydych yn rhoi caniatad i Gadwraethwr cymwys Archifau Gwent
ymgymryd & gwaith cadwraeth ar y casgliad? Ydw / Nac ydw

7. Cydsyniad

Rwy'n datgan drwy hyn fy mod wedi darllen, deall a chytuno i' telerau ac amoda fel y'u nodir yn y Telerau
Adneuo.

Llofnod. Enw (Llythrennau Bras):
(Rhoddwr / Adneuwr)

Llofnod. Enw (Llythrennau Bras):
(ar ran Archifau Gwent)

Rhif Derbyn:

Dyddiad:

3. Diogelu Data

A yw'r cofnodion yn cynnwys gwybodaeth sensitif neu bersonol am unigolion byw y byddai modd eu

hadnabod, er enghraifft cyfeiriadau, gwybodaeth iechyd, a fyddai'n cael eu cynnwys o dan y Ddeddf
Diogelu Data (2018)?_

Ydynt / Nac ydynt
Os ydynt, nodwch:

2. Manylion y Cofnodion

Disgrifiad o'r cofnodion (gan gynnwys meintiau a fformatau). Parhewch ar ddalen ar wahan a bod angen:

/A yw'r casgliad yn cynnwys unrhyw gofnodion digidol?
Os felly, beth yw Maint Ffeil y cofnodion digidol hynny?

(Os yw dros 50 gigabeit o ddata, ar ba fath o ddyfais storio mae'r data hwn yn cael ei gadw?

Statws y cofnodion: Os nad yw unrhyw rhai o'r cofnodion yn dod o dan y Polisi Casgliadau,
nodwch a fydd angen i rain gael:

[
Rhodd—J Adnau 5 Eudinistrio T Eu dychwelyd i'r adneuwr

] Trosglwyddiad

4. Hawlfraint y Cofnodion

Ydych chi'n berchen ar yr hawlfraint? Ydw/Nac ydw Os ydych, nodwch a ydych chi'n:
Trosglwyddo'r hawlfraint i Archifau Gwent
Cadw'r hawlfraint ac yn hapus i dderbyn ceisiadau i'w cyhoeddi
Cadw'r hawlfraint, ond hoffech i Archifau Gwent ymdrin 4 cheisiadau i'w cyhoeddi





